CELEX: 62008TN0118
Language: et
Date: 2008-03-13 00:00:00
Title: Kohtuasi T-118/08: 13. märtsil 2008 esitatud hagi — Actega Terra versus Siseturu Ühtlustamise Amet (TERRAEFFEKT matt & gloss)

26.4.2008   
            
            
               ET
            
            
               Euroopa Liidu Teataja
            
            
               C 107/42
            
         13. märtsil 2008 esitatud hagi — Actega Terra versus Siseturu Ühtlustamise Amet (TERRAEFFEKT matt & gloss)
   (Kohtuasi T-118/08)
   (2008/C 107/71)
   Kohtumenetluse keel: saksa
   Pooled
   
      Hageja: Actega Terra GmbH (Lehrte, Saksamaa) (esindaja: advokaat A Andorfer-Erhard)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   Hageja nõuded
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 7. jaanuari 2008. aasta otsus (asi R 1467/2007-1);
            
         
               —
            
            
               tuvastada, et kaubamärgi „TERRAEFFEKT matt & gloss”, registreerimistaotlus nr 5 454 517, registreerimine kaupadele klassis 2 lakid, „eelkõige graafikatööstuses kasutamiseks; ükski eelnimetatud kaupadest ei ole määratud kasutamiseks ehitustöödel” ei ole vastuolus määruse (EÜ) nr 40/94 artikli 7 lõike 1 punktidega b ega c;
            
         
               —
            
            
               teise võimalusena piirata ühenduse kaubamärgi registreerimistaotluse nr 5 454 517 kaupade loetelu järgmiselt:
            
         „Klass 02: lakid, mis jätavad aluspinna töötlemisel sõltuvalt aluspinna omadustest kas mati või läikiva pinna, eelkõige graafikatööstuses kasutamiseks; ükski eelnimetatud kaupadest ei ole määratud kasutamiseks ehitustöödel”
   ja tuvastada, et sel juhul ei takista määruse (EÜ) nr 40/94 artikli 7 lõike 1 punktid b ega c kaubamärgi, mille registreerimist taotletakse, registreerimist;
   
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Asjaomane ühenduse kaubamärk: Sõnamärk „TERRAEFFEKT matt & gloss” kaupadele klassis 02 (taotlus nr 5 454 517)
   
      Kontrollija otsus: Lükata registreerimistaotlus tagasi
   
      Apellatsioonikoja otsus: Jätta kaebus rahuldamata
   
      Väited: Määruse (EÜ) nr 40/94 (1) artikli 7 lõike 1 punkti b rikkumine, kuna kaubamärgil, mille registreerimist taotleti, on vajalik eristusvõime ning ta ei ole üksnes kirjeldav.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT L 11, lk 1, ELT eriväljaanne 17/01, lk 146).